ΑΠΟΦΑΣΕΙΣ
Αριθμ. 21641
Έγκριση Κανονισμού του Προγράμματος Μεταπτυχιακών Σπουδών με τίτλο: «Επιστήμη Τροφί-
μων και Διατροφή» του Τμήματος Γεωπονίας της
Σχολής Γεωπονίας, Δασολογίας και Φυσικού Περιβάλλοντος του Αριστοτέλειου Πανεπιστημίου
Θεσσαλονίκης.
Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
(Συνεδρίαση 2958/12/13-4-2018)
Έχοντας υπόψη:
1. Τις διατάξεις του ν. 4485/2017 (ΦΕΚ 114 Α΄), «Οργάνωση και λειτουργία της ανώτατης εκπαίδευσης, ρυθμί-
σεις για την έρευνα και άλλες διατάξεις», όπως τροποποιήθηκε ισχύει και ιδίως του άρθρου 45.
2. Τις διατάξεις των άρθρων 19 (παρ. 7) του ν. 4521/2018
και 17 (παρ. γ) του ν. 4559/2018.
3. Την Υπουργική Απόφαση με αριθμό 216772/Ζ1/
8-12-2017 (ΦΕΚ 4334/Β΄/12-12-2017): «Τρόπος κατάρτισης του αναλυτικού προϋπολογισμού λειτουργίας και
της έκθεσης βιωσιμότητας των Προγραμμάτων Μεταπτυχιακών Σπουδών».
4. Τις διευκρινιστικές εγκυκλίους του Υπουργείου Παιδείας, Έρευνας και Θρησκευμάτων με αριθμό: α) 163204/
Ζ1 ΕΞ. ΕΠΕΙΓΟΝ/29-9-2017 «Εφαρμογή των διατάξεων
του ν. 4485/17 (Α΄114) για θέματα μεταπτυχιακών σπουδών και εκπόνησης διδακτορικών διατριβών - Λοιπά θέ-
ματα», β) 203446/Ζ1/22-11-2017 «Διευκρινίσεις σχετικά
με την εφαρμογή διατάξεων του ν. 4485/2017 (Α΄ 114),
και γ) 227378/Ζ1 ΕΞ. ΕΠΕΙΓΟΝ/22-12-2017 «Εφαρμογή
των διατάξεων του ν. 4485/2017 (Α΄114) για θέματα μεταπτυχιακών σπουδών», δ) 22879/Ζ1/9-2-2018 «Εφαρ-
μογή των διατάξεων του ν. 4485/2017 (Α΄114), ε) 26407/
Ζ1/15-2-2018 «Ίδρυση - Επανίδρυση ΠΜΣ σε εφαρμογή
των διατάξεων του ν. 4485/2017 (Α΄114), και στ) 45070/
Ζ1/19-3-2018 Κοινοποίηση διατάξεων του ν. 4521/2018
(Α΄38) «Ίδρυση Πανεπιστημίου Δυτικής Αττικής και άλλες
διατάξεις».
5. Το έγγραφο με αριθμό 34783/Ζ1 ΕΞ. ΕΠΕΙΓΟΝ/
5-3-2019 με θέμα: «Εφαρμογή της διάταξης του ν. 4559/
2018 (Α΄142) για τον ελάχιστο αριθμό εισακτέων σε Πρόγραμμα Μεταπτυχιακών Σπουδών» (ΑΔΑ: Ω66Η4653ΠΣ-ΤΩΚ).
6. Τις διατάξεις του ν. 3374/2005 και ιδίως τα άρθρα
14 και 15 (ΦΕΚ 189/Α’/2-8-2005) «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων. Παράρτημα
διπλώματος», όπως τροποποιήθηκε και ισχύει.
7. Την απόφαση της Συνέλευσης του Τμήματος Γεωπονίας της Σχολής Γεωπονίας, Δασολογίας και Φυσικού
Περιβάλλοντος του Αριστοτέλειου Πανεπιστημίου
Θεσσαλονίκης (συνεδρίαση με αριθμό 784/22-03-2018).
8. Την απόφαση της Συγκλήτου με αριθμό 31422/
27-7-2018 (ΦΕΚ 4086/Β΄/18-9-2018) ίδρυσης του ΠΜΣ με
τίτλο: «Επιστήμη Τροφίμων και Διατροφή» του Τμήματος
Γεωπονίας Σχολής Γεωπονίας, Δασολογίας και Φυσικού
Περιβάλλοντος του Αριστοτέλειου Πανεπιστημίου Θεσσαλονίκης.
9. Το ΦΕΚ 13/Υ.Ο.Δ.Δ./16-1-2015 (16703/14-1-2015
απόφαση του Συμβουλίου του Αριστοτέλειου Πανεπιστημίου Θεσσαλονίκης) και την 12733/Ζ1/23-1-2015
διαπιστωτική πράξη του Γενικού Γραμματέα του Υπουργείου Παιδείας και Θρησκευμάτων (διορισμός Πρύτανη
μετά την επανάληψη της διαδικασίας σε συμμόρφωση
της με αριθμ. 4474/2014 απόφασης του Συμβουλίου της
Επικρατείας (Τμήμα Γ).
10. Το ΦΕΚ 28/Υ.Ο.Δ.Δ./23-1-2015 (διόρθωση της
16703/14-1-2015 απόφασης του Συμβουλίου του Αριστοτέλειου Πανεπιστημίου Θεσσαλονίκης).
11. Την 12733/Ζ1/23-1-2015 (ΑΔΑ: 6Ε5Β9-53Ν) διαπιστωτική πράξη του Υπουργού Παιδείας και Θρησκευ-
μάτων για το διορισμό του Πρύτανη του Αριστοτέλειου
Πανεπιστημίου Θεσσαλονίκης με πλήρη θητεία από τις
16-1-2015 (ημέρα δημοσίευσης της Πράξης του Συμβουλίου του Αριστοτέλειου Πανεπιστημίου Θεσσαλονίκης
στην Εφημερίδα της Κυβερνήσεως).
12. Τις διατάξεις του άρθρου 18 παρ. 6 β' του ν. 4559/
2018 «Πανεπιστήμιο Ιωαννίνων, Ιόνιο Πανεπιστήμιο και
άλλες διατάξεις» σύμφωνα με το οποίο «Οι θητείες των
υπηρετούντων κατά την έναρξη ισχύος του παρόντος
νόμου μονομελών οργάνων διοίκησης λήγουν την 31η
Αυγούστου του ακαδημαϊκού έτους στη διάρκεια του
οποίου πρόκειται να λήξει η θητεία τους, σύμφωνα με
τις διατάξεις που ίσχυαν κατά το χρόνο εκλογής τους».
Ως εκ τούτου, η θητεία του υπηρετούντος Πρύτανη λήγει
την 31η Αυγούστου 2019.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Απριλίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 1190
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1190/09.04.2019
13. Ότι από την απόφαση λειτουργίας του ΠΜΣ με τίτλο: «Επιστήμη Τροφίμων και Διατροφή» θα προκληθεί
δαπάνη ποσού 1.000,00 € ανά έτος στον προϋπολογισμό
του Α.Π.Θ. (ΚΑΕ 0149) και ποσού 10.000,00 € ανά έτος
στον προϋπολογισμό του ΥΠ.Π.Ε.Θ. (ΚΑΕ 2421 του ειδικού φορέα 19-250 του προϋπολογισμού του ΥΠ.Π.Ε.Θ.)
όπως αναφέρεται στο ιδρυτικό ΦΕΚ 4086/Β΄/18-9-2018,
αποφασίζουμε:
Εγκρίνουμε τον Κανονισμό του Προγράμματος Μεταπτυχιακών Σπουδών με τίτλο: «Επιστήμη Τροφίμων
και Διατροφή», του Τμήματος Γεωπονίας, της Σχολής
Γεωπονίας, Δασολογίας και Φυσικού Περιβάλλοντος
του Αριστοτέλειου Πανεπιστημίου Θεσσαλονίκης ως
ακολούθως:
ΜΕΡΟΣ Α΄
Άρθρο 1
Αντικείμενο - Σκοπός του ΠΜΣ
Αντικείμενο του Προγράμματος Μεταπτυχιακών Σπουδών (Π.Μ.Σ.) είναι η προαγωγή της επιστήμης της Γεω-
πονίας, στο γνωστικό πεδίο της Επιστήμης Τροφίμων
και Διατροφής.
Σκοπός του Προγράμματος Μεταπτυχιακών Σπουδών
(Π.Μ.Σ.) είναι να συμβάλλει αφενός στη διεύρυνση των
γνώσεων στον Τομέα της Επιστήμης Τροφίμων και Διατροφής και αφετέρου στη δημιουργία νέων επαγγελ-
ματικών διεξόδων για τους πτυχιούχους του Τμήματος
Γεωπονίας και άλλων συναφών Τμημάτων, παρέχοντας
τη δυνατότητα για τη συνέχιση των σπουδών τους στην
Ελλάδα και αποφυγή απώλειας των διακεκριμένων πτυχιούχων στο εξωτερικό. Επιπλέον στόχος είναι, η παροχή
χρήσιμων και σύγχρονων γνώσεων σε πτυχιούχους που
απασχολούνται ήδη επαγγελματικά σε επιχειρήσεις και
βιομηχανίες στο χώρο των τροφίμων, ώστε να διευρύνουν και να αναβαθμίσουν τις γνώσεις τους. Συγκεκρι-
μένα, το παρόν Π.Μ.Σ. είναι σχεδιασμένο να καλύψει τις
ανάγκες των επιχειρήσεων τροφίμων, μικρής ή μεγάλης
κλίμακας. Επιπλέον οι απόφοιτοι μπορούν να απασχοληθούν σε μια κρατική αρχή (δημόσιοι οργανισμοί ελέγ-
χου), στον ακαδημαϊκό χώρο ή σε άλλους οργανισμούς
(εκπαιδευτικά ιδρύματα, ερευνητικά κέντρα, κ.τ.λ.). Επιπροσθέτως, οι απόφοιτοι που επιθυμούν να συνεχίσουν
τις σπουδές τους, έχουν τη δυνατότητα να εκπονήσουν
διδακτορική διατριβή υπό την επίβλεψη των διδασκόντων του Π.Μ.Σ.
Άρθρο 2
Μεταπτυχιακοί τίτλοι
Το Πρόγραμμα Μεταπτυχιακών Σπουδών (Π.Μ.Σ.)
απονέμει Δίπλωμα Μεταπτυχιακών Σπουδών (Δ.Μ.Σ.)
με τίτλο: «Επιστήμη Τροφίμων και Διατροφή».
Άρθρο 3
Διοίκηση του ΠΜΣ
Τα αρμόδια Όργανα για τη διοίκηση, οργάνωση και
λειτουργία του ΠΜΣ είναι:
α) Η Σύγκλητος του ΑΠΘ, η οποία είναι αρμόδια για
τα θέματα ακαδημαϊκού, διοικητικού, οργανωτικού και
οικονομικού χαρακτήρα, και ασκεί όσες αρμοδιότητες
σχετικά με το ΠΜΣ δεν ανατίθενται από το νόμο ειδικώς
σε άλλα όργανα.
β) Η Επιτροπή Μεταπτυχιακών Σπουδών, που αποτελείται από τον/την Αντιπρύτανη/νι Ακαδημαϊκών Υπο-
θέσεων και Φοιτητικών Θεμάτων, ο/η οποίος/α εκτελεί
χρέη Προέδρου και τους Κοσμήτορες του ΑΠΘ, ως μέλη
και έχει τις αρμοδιότητες που προβλέπονται στο άρθρο
32 παρ. 5 ν. 4485/2017.
γ) Η Συνέλευση του Τμήματος Γεωπονίας, η οποία έχει
τις αρμοδιότητες που ορίζονται στο άρθρο 31 παρ. 3
του ν. 4485/2017.
δ) Η Συντονιστική Επιτροπή (ΣΕ) του ΠΜΣ, η οποία
απαρτίζεται από πέντε (5) μέλη ΔΕΠ του Τμήματος, που
έχουν αναλάβει μεταπτυχιακό έργο και εκλέγονται από
τη Συνέλευση του Τμήματος για διετή θητεία και είναι
αρμόδια για την παρακολούθηση και τον συντονισμό
της λειτουργίας του ΠΜΣ.
ε) Ο Διευθυντής του ΠΜΣ, ο οποίος είναι μέλος της
ΣΕ και ορίζεται μαζί με τον αναπληρωτή του, με απόφαση της Συνέλευσης του Τμήματος για διετή θητεία. Ο
Διευθυντής δεν μπορεί να έχει περισσότερες από δύο
(2) συνεχόμενες θητείες και δεν δικαιούται επιπλέον
αμοιβή για το διοικητικό του έργο. Ο Διευθυντής έχει τις
αρμοδιότητες που προβλέπονται στο άρθρο 31 παρ. 8
ν. 4485/2017 και όποιες άλλες ορίζονται από τη Συνέλευση του Τμήματος (άρθρο 45, παρ. 1γ).
Άρθρο 4
Προϋποθέσεις εγγραφής
1. Στο Π.Μ.Σ. «Επιστήμη Τροφίμων και Διατροφή» γίνονται δεκτοί κάτοχοι τίτλου του πρώτου κύκλου σπουδών
των Τμημάτων Γεωπονίας, Επιστήμης Τροφίμων, Χημείας,
Κτηνιατρικής, Χημικών Μηχανικών, Βιολογίας, Βιοτεχνολογίας ή συναφών Τμημάτων ΑΕΙ (ήτοι Πανεπιστημίων
και ΤΕΙ) της ημεδαπής ή ομοταγών αναγνωρισμένων
Ιδρυμάτων της αλλοδαπής. Δίπλωμα Μεταπτυχιακών
Σπουδών δεν απονέμεται σε φοιτητή/τρια του/της οποίου/ας ο τίτλος σπουδών πρώτου κύκλου από Ίδρυμα
της αλλοδαπής δεν έχει αναγνωριστεί από τον Διεπιστημονικό Οργανισμό Αναγνώρισης Τίτλων Ακαδημαϊ-
κών και Πληροφόρησης (Δ.Ο.Α.Τ.Α.Π.), σύμφωνα με το
ν. 3328/2005 (Α' 80) ή διάδοχο κατά νόμο Οργανισμό,
κατά τις εκάστοτε ισχύουσες διατάξεις.
Αίτηση μπορούν να υποβάλουν και τελειόφοιτοι φοιτητές/τριες προπτυχιακών προγραμμάτων, βάσει πι-
στοποιητικού αναλυτικής βαθμολογίας, από το οποίο
θα προκύπτει η δυνατότητά τους να ολοκληρώσουν τις
σπουδές τους μέχρι την έναρξη του Π.Μ.Σ. Σε αυτήν την
περίπτωση, η έγκριση της αίτησής τους είναι προσωρινή
και σε περίπτωση επιλογής τους, οριστικοποιείται μόνο
εφόσον προσκομισθεί αναλυτική βαθμολογία που επιβεβαιώνει την ολοκλήρωση των σπουδών τους έως την
καταληκτική ημερομηνία των εγγραφών των επιτυχόντων στο Π.Μ.Σ. του ιδίου έτους.
Ο αριθμός των εισακτέων κατ’ έτος ορίζεται κατ’ ανώτατο όριο σε τριάντα (20) φοιτητές και κατά κατώτατο
όριο σε δέκα (10) μεταπτυχιακούς/ες φοιτητές/τριες.
Ο ακριβής αριθμός εισακτέων θα καθορίζεται σε ετήσια
βάση κατά την προκήρυξη του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1190/09.04.2019
2. Το Π.Μ.Σ. σε ημερομηνίες που ορίζονται από τη
Συνέλευση του Τμήματος Γεωπονίας, κατόπιν εισήγησης της Σ.Ε., προκηρύσσει θέσεις με ανοιχτή διαδικα-
σία (πρόσκληση εκδήλωσης ενδιαφέροντος, στην οποία
περιγράφονται οι λεπτομέρειες για τη διαδικασία των
εξετάσεων).
Η εισαγωγή στο ΠΜΣ γίνεται με εισαγωγικές εξετάσεις,
μετά από προκήρυξη που πραγματοποιείται εντός του
μηνός Μαΐου κάθε έτους. Υπεύθυνη για την σύνταξη της
προκήρυξης είναι η Συνέλευση, κατόπιν εισήγησης της Σ.Ε.
3. Η προκήρυξη προσδιορίζει:
α) Τα απαραίτητα προσόντα των υποψηφίων.
β) Τα δικαιολογητικά και την προθεσμία υποβολής
τους.
γ) Τον τρόπο υποβολής των δικαιολογητικών.
δ) Τις ημερομηνίες διεξαγωγής των εξετάσεων.
ε) Τη διαδικασία αξιολόγησης των υποψηφίων.
4. Ο υποψήφιος υποβάλλει στη Γραμματεία του ΠΜΣ
τα παρακάτω δικαιολογητικά:
α) Αίτηση συμμετοχής στο ΠΜΣ.
β) Αναλυτικό βιογραφικό σημείωμα.
γ) Αντίγραφο πτυχίου ή πτυχίων ελληνικού ΑΕΙ, ή σε περίπτωση πτυχιούχων ΑΕΙ της αλλοδαπής, πιστοποιητικό
αναγνώρισης ισοτιμίας και αντιστοιχίας από το ΔΟΑΤΑΠ
καθώς και αντιστοιχία της βαθμολογικής κλίμακας αυτών
με τη βαθμολογική κλίμακα των ημεδαπών τίτλων.
δ) Πιστοποιητικό σπουδών με αναλυτική βαθμολογία
όλων των προπτυχιακών μαθημάτων, στο οποίο αναγράφεται και ο ακριβής βαθμός του πτυχίου.
ε) Φωτοτυπία της αστυνομικής ταυτότητας.
στ) Οι αλλοδαποί καταθέτουν πιστοποιητικό επάρκειας της ελληνικής γλώσσας από Σχολείο Νέας Ελληνικής
Γλώσσας πανεπιστημιακού ιδρύματος ή ελληνικό απολυτήριο δευτεροβάθμιας εκπαίδευσης ή πτυχίο ελληνό-
γλωσσου Πανεπιστημιακού Τμήματος.
ζ) Αποδεικτικά ερευνητικών δραστηριοτήτων, επιστημονικών δημοσιεύσεων ή διακρίσεων (αν υπάρχουν).
η) Αποδεικτικά επαγγελματικής εμπειρίας (αν υπάρχουν).
θ) Πιστοποιητικό γνώσης Αγγλικής γλώσσας σύμφωνα
με το σύστημα του Συμβουλίου της Ευρώπης, το οποίο
γίνεται αποδεκτό από το ΑΣΕΠ.
ι) Δύο (2) φωτογραφίες.
κ) Υπεύθυνη δήλωση στην οποία να δηλώνεται ότι
όλα τα υποβληθέντα δικαιολογητικά είναι γνήσια και
πρωτότυπα, είτε ακριβή φωτοαντίγραφα των γνησίων
πρωτοτύπων.
Για υποψηφίους/ες που δεν θα προσκομίσουν πτυχίο
ισχύουν τα αναφερόμενα στο άρθρο 4. Για τη συμμετοχή
των φοιτητών/τριών αυτών στη διαδικασία επιλογής,
αντί του αντίγραφου πτυχίου, πρέπει να προσκομίζεται βεβαίωση σπουδών με αναλυτική βαθμολογία. Σε
περίπτωση επιλογής, η οριστικοποίηση της εγγραφής
τους θα γίνεται μετά την προσκόμιση του αντιγράφου
του πτυχίου.
Άρθρο 5
Διαδικασία και κριτήρια επιλογής εισακτέων
1. Η αξιολόγηση των υποψηφίων για την εισαγωγή
τους στο Π.Μ.Σ. πραγματοποιείται μέσω γραπτών εξετάσεων. Οι υποψήφιοι εξετάζονται σε δύο εκ των τριών
μαθημάτων υποβάθρου της Επιστήμης Τροφίμων με τη
μορφή ερωτήσεων/απαντήσεων πολλαπλής επιλογής.
Ως μαθήματα υποβάθρου για το Π.Μ.Σ. ορίζονται τα:
«Επεξεργασία και Συντήρηση Τροφίμων», «Μικροβιολογία Τροφίμων», και «Χημεία Τροφίμων».
2. Τα εξεταζόμενα μαθήματα,καθώς και η ύλη των εξετάσεων, είναι δυνατόν να τροποποιούνται με εισήγηση
της ΣΕ του ΠΜΣ και απόφαση της Συνέλευσης του Τμήματος που λαμβάνεται πριν τη δημοσίευση της προκήρυ-
ξης των εξετάσεων. Απαιτείται επίσης, η επιτυχής γραπτή
εξέταση στην αγγλική γλώσσα. Οι εξετάσεις αφορούν τη
μετάφραση - απόδοση κειμένου στο επιστημονικό πεδίο
της Επιστήμης Τροφίμων και Διατροφής στα αγγλικά και
στα ελληνικά και πραγματοποιούνται ανεξάρτητα με το
εάν οι υποψήφιοι έχουν πιστοποιημένη άριστη γνώση
της αγγλικής, σύμφωνα με το σύστημα του Συμβουλίου
της Ευρώπης, το οποίο γίνεται αποδεκτό από το ΑΣΕΠ.
3. Η Συνέλευση του Τμήματος κατόπιν εισήγησης της
ΣΕ ορίζει κατ’ έτος, το αργότερο εντός του Μαΐου, Επιτροπή Επιλογής και Εξέτασης,απαρτιζόμενη από μέλη
ΔΕΠ που ορίζονται ως εξεταστές των μαθημάτων. Συγκεκριμένα, η διαδικασία επιλογής των υποψηφίων με
απόφαση της Συνέλευσης του Τμήματος, κατόπιν εισήγησης της Σ.Ε., γίνεται από αρμόδια τριμελή Επιτροπή
Επιλογής και Εξέτασης απαρτιζόμενη από τρία (3) μέλη
ΔΕΠ του Τομέα Επιστήμης και Τεχνολογίας Τροφίμων
που έχουν αναλάβει μεταπτυχιακό έργο.
Η Επιτροπή Επιλογής και Εξέτασης καταρτίζει πλήρη κατάλογο με όλους/ες τους/τις υποψηφίους/ες και
ύστερα από το σχετικό έλεγχο των δικαιολογητικών,
απορρίπτει όσους/ες δεν πληρούν τα ελάχιστα κριτήρια που έχουν καθοριστεί από τον Κανονισμό του Π.Μ.Σ.
και καλεί σε εξέταση και συνέντευξη, όπως προβλέπεται,τους/τις υποψηφίους/ες που έχουν συγκεντρώσει τα
προαπαιτούμενα.
4. Οι εξετάσεις πραγματοποιούνται το πρώτο εικοσαήμερο του Σεπτεμβρίου, με καλυμμένα τα στοιχεία των
υποψηφίων και η βαθμολόγηση των γραπτών ολοκληρώνεται κατά το δυνατόν το αργότερο ως το τέλος του
ίδιου μήνα.
5. Ο υποψήφιος θεωρείται ότι πέτυχε στις εισαγωγικές
εξετάσεις του ΠΜΣ, όταν ο βαθμός σε κάθε εξεταζόμενο
μάθημα υποβάθρου είναι τουλάχιστον έξι (6), και παράλληλα επιτυγχάνει στο μάθημα της ξένης γλώσσας.
Η βαθμολογική κλίμακα είναι μηδέν ως δέκα (0 - 10). Η
βαθμολογία της εξέτασης της ξένης γλώσσας καταχωρείται με τον τελικό χαρακτηρισμό: «επιτυχώς» ή «ανε-
πιτυχώς» και όχι με αριθμητικό βαθμό.
6. Μετά την ολοκλήρωση της διαδικασίας και την αποκάλυψη των ονομάτων ενώπιον της Επιτροπής Επιλογής
και Εξέτασης, η Επιτροπή καταρτίζει πίνακα επιτυχόντων.
Στα κριτήρια επιλογής των υποψηφίων, τα οποία αποτιμώνται σε μόρια (με συνολικό άθροισμα 100), περι-
λαμβάνονται:
α) Η βαθμολογία σε κάθε εξεταζόμενο μάθημα, με
βαθμολογική κλίμακα δώδεκα ως είκοσι (12 - 20), με
συντελεστή αξιολόγησης 1 και μέγιστη βαθμολογία τα
είκοσι (20) μόρια (20 x 1=20). Το μάθημα της ξένης γλώσΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1190/09.04.2019
σας δεν λαμβάνει συντελεστή αξιολόγησης και αρκεί η
επιτυχής εξέτασή του.
β) Ο βαθμός πτυχίου, με βαθμολογική κλίμακα πέντε
ως δέκα (5 - 10), με συντελεστή αξιολόγησης 2 και μέγιστη βαθμολογία τα είκοσι (20) μόρια (10 x 2=20).Ο αριθ-
μός μαθημάτων σχετικών με την Επιστήμη Τροφίμων
και Διατροφή με ανώτατο όριο τα 30 μαθήματα και με
συντελεστή αξιολόγησης 1 και μέγιστη βαθμολογία τα
τριάντα(30) μόρια (1 x 30=30).
γ) Η ερευνητική εμπειρία βάσει συγγραφής εργασιών
σε επιστημονικά περιοδικά ή πρακτικά συνεδρίων, ή συμμετοχής σε ερευνητικά προγράμματα (μέγιστο 5 μόρια).
δ) Οι διακρίσεις σπουδών (π.χ. βραβεύσεις, υποτροφίες) (μέγιστο 5 μόρια).
ε) Η προφορική συνέντευξη του/της υποψηφίου/ας
από αρμόδια Επιτροπή που θα συστήνεται κάθε φορά
με την προκήρυξη (15 μόρια).
στ) Η επαρκής γνώση της Αγγλικής γλώσσας, ως απαραίτητη προϋπόθεση για την επιλογή, σε επίπεδο που
ορίζεται από την Σ.Ε. (άριστη γνώση: 5 μόρια, πολύ καλή
γνώση: 2).
Η μοριοδότηση είναι δυνατόν να αλλάζει με απόφαση της Συνέλευσης ύστερα από εισήγηση της Σ.Ε. και
έγκριση των αρμοδίων οργάνων (Συνέλευση Τμήματος
και Συγκλήτου).
7. Για την τελική βαθμολογία λαμβάνεται υπόψη ο
ακέραιος αριθμός και τα τρία πρώτα δεκαδικά ψηφία.
Σε περίπτωση ισοβαθμίας, θεωρούνται όλοι οι ισοβαθμούντες υποψήφιοι ως επιτυχόντες. Η Συνέλευση επικυ-
ρώνει τον πίνακα αξιολόγησης και ανακηρύσσει τους/τις
εισακτέους/ες (επιτυχόντες/ούσες) μεταπτυχιακούς/ές
φοιτητές/τριες, καθώς και τους/τις επιλαχόντες/ούσες.
8. Ο τελικός πίνακας των επιτυχόντων αναρτάται στην
ιστοσελίδα του ΠΜΣ και του Τομέα.
Άρθρο 6
Εγγραφή επιτυχόντων και δηλώσεις μαθημάτων
1. Οι εγγραφές των εισαγομένων μεταπτυχιακών φοιτητών/τριών αρχίζουν μετά από ανακοίνωση της Γραμ-
ματείας του ΠΜΣ. Η χρονική διάρκεια των εγγραφών
είναι δέκα (10) ημέρες. Σε περίπτωση μη εγγραφής εισακτέου εντός της προαναφερθείσας προθεσμίας, καλεί-
ται να εγγραφεί ο/η 1ος/η, 2ος/η, κ.τλ. επιλαχών/ούσα.
Τα δικαιολογητικά που απαιτούνται για την εγγραφή
είναι: α) φωτοτυπία της αστυνομικής ταυτότητας, και
β) μία (1) φωτογραφία, εκτός αν κριθούν απαραίτητα
και περαιτέρω δικαιολογητικά μετά από απόφαση της
Συνέλευσης του Τμήματος.
2. Μαζί με τα πιο πάνω δικαιολογητικά, οι μεταπτυχιακοί φοιτητές δηλώνουν τα μαθήματα που θα παρακο-
λουθήσουν κατά το πρώτο εξάμηνο των σπουδών τους.
Η διαδικασία αυτή επαναλαμβάνεται και αμέσως μετά
την ολοκλήρωση της εξεταστικής περιόδου του Φεβρουαρίου, για τα μαθήματα του εαρινού εξαμήνου. Οι σχετι-
κές δηλώσεις καταχωρίζονται ηλεκτρονικά στην ατομική
μερίδα του/της μεταπτυχιακού/ής φοιτητή/τριας.
Άρθρο 7
Διάρκεια σπουδών
1. Η χρονική διάρκεια φοίτησης στο Π.Μ.Σ. που οδηγεί
στη λήψη του Διπλώματος Μεταπτυχιακών Σπουδών
(Δ.Μ.Ε.) ορίζεται κατ΄ ελάχιστο στα τρία (3) εξάμηνα και
μία θερινή περίοδο, στα οποία περιλαμβάνεται και ο
χρόνος εκπόνησης και υποβολής προς κρίση της μεταπτυχιακής διπλωματικής εργασίας. Ο ανώτατος επιτρε-
πόμενος χρόνος ολοκλήρωσης των σπουδών δεν μπορεί
να υπερβεί την κανονική διάρκεια σπουδών πλέον δύο
(2) εξαμήνων, δηλαδή συνολικά 5 εξάμηνα.
2. Το χειμερινό εξάμηνο αρχίζει εντός του Οκτωβρίου
και διαρκεί 13 πλήρεις εβδομάδες. Το εαρινό εξάμηνο
αρχίζει εντός του Φεβρουαρίου και διαρκεί 13 πλήρεις
εβδομάδες. Με πρόταση της ΣΕ και απόφαση της Συνέλευσης μπορεί για εξαιρετικούς λόγους να διαφοροποι-
είται η έναρξη κάθε εξαμήνου.
3. Σε εξαιρετικές περιπτώσεις, στους μεταπτυχιακούς/
κες φοιτητές/τριες μπορεί να χορηγηθεί κατόπιν υποβολής σχετικής αίτησης, για λόγους ανώτερης βίας ή
άλλους ιδιαίτερα σοβαρούς λόγους, προσωρινή αναστολή σπουδών, που δεν μπορεί να υπερβαίνει τα δύο (2)
συνεχόμενα εξάμηνα. Κατά τη διάρκεια της αναστολής,
η ιδιότητα του μεταπτυχιακού φοιτητή αναστέλλεται.
Ο χρόνος της αναστολής δεν προσμετράται στην ανώτατη διάρκεια κανονικής φοίτησης. Δεν συνιστά σοβαρό
λόγο για τη χορήγηση αναστολής η παρακολούθηση
άλλου μεταπτυχιακού ή άλλου εκπαιδευτικού προγράμματος. Ο μεταπτυχιακός φοιτητής, ο οποίος λαμβάνει
αναστολή φοίτησης, όταν επανέλθει στη φοίτησή του,
εξακολουθεί να υπάγεται στο καθεστώς φοίτησης του
χρόνου εγγραφής του ως μεταπτυχιακού φοιτητή.
Άρθρο 8
Δικαιώματα και υποχρεώσεις των μεταπτυχιακών
φοιτητών
1. Οι μεταπτυχιακοί/κες φοιτητές/τριες έχουν όλα τα
δικαιώματα, τις παροχές και τις διευκολύνσεις που προβλέπονται και για τους φοιτητές του πρώτου κύκλου
σπουδών πλην του δικαιώματος παροχής δωρεάν διδακτικών συγγραμμάτων.
2. Οι φοιτητές του ΠΜΣ υποχρεούνται:
α) Να παρακολουθούν ανελλιπώς τις παραδόσεις, τα
εργαστήρια και τις λοιπές δραστηριότητες που προβλέπονται για κάθε μάθημα. Για την επιτυχή παρακο-
λούθηση κάθε μαθήματος, οι μεταπτυχιακοί φοιτητές
πρέπει να έχουν παρακολουθήσει τα 4/5 του συνόλου
των ωρών διδασκαλίας του. Σε διαφορετική περίπτωση,
πρέπει να παρακολουθήσουν εκ νέου το συγκεκριμένο
μάθημα. Για την επιτυχή ολοκλήρωση του εξαμήνου, οι
φοιτητές πρέπει να έχουν παρακολουθήσει τα 4/5 του
συνόλου των ωρών διδασκαλίας όλων των μαθημάτων
του εξαμήνου. Σε διαφορετική περίπτωση, πρέπει να
επαναλάβουν το εξάμηνο.
β) Να υποβάλουν μέσα στις προβλεπόμενες προθεσμίες τις απαιτούμενες εργασίες για κάθε μάθημα.
γ) Να προσέρχονται στις προβλεπόμενες εξετάσεις.
δ) Να υποβάλλουν μέχρι την ημερομηνία που ανακοινώνεται από τη Γραμματεία την δήλωση με το μάθημα
ή τα μαθήματα επιλογής που επιθυμούν να παρακολουθήσουν κάθε εξάμηνο.
ε) Να υποβάλλουν στη Γραμματεία, πριν από την αξιολόγηση της μεταπτυχιακής διπλωματικής τους εργασίας,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1190/09.04.2019
υπεύθυνη δήλωση ότι σε αυτήν δεν περιέχονται στοιχεία
λογοκλοπής.
στ) Να σέβονται και να τηρούν τις αποφάσεις της ΣΕ
καθώς και την ακαδημαϊκή δεοντολογία.
Άρθρο 9
Διδακτικό προσωπικό
Τη διδασκαλία των μαθημάτων στο Π.Μ.Σ. «Επιστήμη
Τροφίμων και Διατροφή» σύμφωνα με τα προβλεπόμενα
στο άρθρο 36 του ν. 4485/2017 αναλαμβάνουν:
1. Μέλη Δ.Ε.Π. του Τομέα Επιστήμης και Τεχνολογίας
Τροφίμων ή άλλου Τμήματος του Α.Π.Θ. ή άλλου Α.Ε.Ι.
2. Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. του
Τομέα Επιστήμης και Τεχνολογίας Τροφίμων, κάτοχοι
διδακτορικού διπλώματος.
3. Ομότιμα και Αφυπηρετήσαντα μέλη ΔΕΠ του ιδίου
ή άλλου Α.Ε.Ι.
4. Διδάσκοντες σύμφωνα με το π.δ. 407/1980.
Η Συνέλευση, κατόπιν εισήγησης της Συντονιστικής
Επιτροπής, αξιολογεί τις ανάγκες του Π.Μ.Σ. σε διδακτικό προσωπικό και, εφόσον τα υφιστάμενα μέλη Δ.Ε.Π.,
Ε.Ε.Π., Ε.ΔΙ.Π. και Ε.Τ.Ε.Π., τα αφυπηρετήσαντα μέλη Δ.Ε.Π.
και οι διδάσκοντες σύμφωνα με το π.δ. 407/1980 ή την
παρ. 7 του άρθρου 29 του ν. 4009/2011 δεν επαρκούν,
με αιτιολογημένη απόφασή της αποφασίζει την ανάθεση διδακτικού έργου σε μέλη Δ.Ε.Π. άλλων Τμημάτων
του ιδίου Α.Ε.Ι., άλλων Α.Ε.Ι., ή ερευνητών από ερευνητικά κέντρα του άρθρου 13Α του ν. 4310/2014 (Α΄ 258),
συμπεριλαμβανομένων των ερευνητικών κέντρων της
Ακαδημίας Αθηνών.
Επιπλέον, με απόφαση της Συνέλευσης, η οποία λαμβάνεται ύστερα από εισήγηση του/της Διευθυντή/τριας
του Π.Μ.Σ., μπορούν να κληθούν από την ημεδαπή ή
την αλλοδαπή, ως επισκέπτες/πτριες,καταξιωμένοι επιστήμονες που έχουν θέση ή προσόντα καθηγητή/τριας
ή ερευνητή/τριας σε ερευνητικό κέντρο ή επιστήμονες
αναγνωρισμένου κύρους ή διδάκτορες με εξειδικευμένες γνώσεις ή/και σχετική εμπειρία στο γνωστικό αντι-
κείμενο του Π.Μ.Σ., καθώς και άλλες κατηγορίες διδασκόντων/ουσών σύμφωνα με τις ειδικότερες διατάξεις
του νόμου για την κάλυψη εκπαιδευτικών αναγκών του
Π.Μ.Σ. Η πρόσκληση επισκέπτη/τριας από την ημεδαπή
ή αλλοδαπή πραγματοποιείται μόνον εφόσον του/της
ανατίθεται διδασκαλία.
Κάθε μεταπτυχιακό μάθημα είναι δυνατόν να διδάσκεται από Διδακτική Ομάδα αποτελούμενη από περισσό-
τερους/ες από έναν/μία διδάσκοντες/ουσες.
Άρθρο 10
Υποχρεώσεις διδασκόντων
Ο υπεύθυνος (σε περίπτωση συνδιδασκαλίας: οι υπεύθυνοι) για τη διδασκαλία μαθήματος στο ΠΜΣ είναι υπο-
χρεωμένος:
α) Να τηρεί πιστά και επακριβώς το πρόγραμμα και το
ωράριο των παραδόσεων του μαθήματος.
β) Να καθορίζει το περιεχόμενο του μεταπτυχιακού
μαθήματος, στο πλαίσιο της ύλης της ειδικότερης θεματικής του, με τρόπο ακαδημαϊκά έγκυρο.
γ) Να τηρεί τουλάχιστον δύο (2) ώρες γραφείου την
εβδομάδα, που θα επιτρέπουν την απρόσκοπτη επικοινωνία των φοιτητών μαζί του για θέματα που άπτονται
των σπουδών τους και του συγκεκριμένου μαθήματος.
ε) Να ανακοινώνει κατά την έναρξη του εξαμήνου το
αναλυτικό πρόγραμμα διδασκαλίας του μαθήματος, διάρκειας δεκατριών (13) εβδομάδων.
στ) Να αναπληρώνει τις ώρες διδασκαλίας που τυχόν
απωλέσθηκαν για λόγους που αφορούν τον ίδιο, σε ημέρες και ώρες που ανακοινώνονται εγκαίρως.
Άρθρο 11
Αξιολόγηση μεταπτυχιακών φοιτητών
1. Ο τρόπος αξιολόγησης των μεταπτυχιακών φοιτητών για κάθε μάθημα προσδιορίζεται από τον διδάσκο-
ντα στην αρχή του εξαμήνου και γνωστοποιείται στους
φοιτητές μαζί με το αναλυτικό πρόγραμμα διδασκαλίας
του μαθήματος. Ο τρόπος εξέτασης και βαθμολογίας
των φοιτητών πρέπει να διασφαλίζει το αδιάβλητο, την
αντικειμενικότητα και τη διαφάνεια.
2. Η αξιολόγηση των επιδόσεων των μεταπτυχιακών
φοιτητών γίνεται εντός του Φεβρουαρίου για τα μαθήματα του χειμερινού εξαμήνου και εντός του Ιουνίου για τα
μαθήματα του εαρινού εξαμήνου. Οι επιτυχόντες βαθμολογούνται από το έξι (6) ως το δέκα (10), με δυνατότητα
βαθμολόγησης ανά μισή μονάδα, ενώ οι αποτυχόντες
βαθμολογούνται με Ε (Επανάληψη). Οι διδάσκοντες
καταβάλλουν προσπάθεια ώστε να εκδίδουν τα αποτελέσματα των εξετάσεων μέσα σε διάστημα δέκα (10)
ημερών από την ημέρα της εξέτασης.
3. Σε περίπτωση βαθμολόγησης με Ε, που αντιστοιχεί σε βαθμό κάτω από έξι (6), σε παραπάνω από ένα
μεταπτυχιακά μαθήματα ο φοιτητής/τρια διαγράφεται.
Σε περίπτωση βαθμολόγησης με Ε, που αντιστοιχεί σε
βαθμό κάτω από έξι (6) σε ένα μεταπτυχιακό μάθημα ο
φοιτητής επανεξετάζεται μία μόνο φορά, σε επαναληπτική εξέταση που λαμβάνει χώρα τον Σεπτέμβριο, για
τα μαθήματα τόσο του χειμερινού, όσο και του εαρινού
εξαμήνου. Εάν ο φοιτητής αποτύχει και στην παραπάνω επαναληπτική εξέταση διαγράφεται. Οι διδάσκοντες
στην επαναληπτική εξέταση που λαμβάνει χώρα τον Σεπτέμβριο υποχρεούνται να εκδίδουν τα αποτελέσματα
της εξέτασης αυτής μέσα σε διάστημα πέντε (5) ημερών
από την ημέρα της εξέτασης.
Άρθρο 12
Αξιολόγηση μαθημάτων και διδασκόντων
Η αξιολόγηση των μαθημάτων διενεργείται σύμφωνα
με τα ισχύοντα πρότυπα του ΑΠΘ. Μετά την ολοκλήρωση των 2/3 των διαλέξεων ενός μαθήματος και πριν
από τις εξετάσεις, οι μεταπτυχιακοί φοιτητές αξιολογούν
αυτό ηλεκτρονικά, μέσω του πληροφοριακού Συστήματος της ΜΟΔΙΠ του ΑΠΘ.
Με απόφαση της Συνέλευσης, ύστερα από πρόταση
του/της Διευθυντή/τριας του Π.Μ.Σ., μπορεί και το ίδιο το
Π.Μ.Σ. να προκαλέσει εξωτερική αξιολόγηση των διαδικασιών του. Στην περίπτωση αυτή, η αξιολόγηση γίνεται
με την παρακάτω διαδικασία:
(1) Με πρόταση του/της Διευθυντή/τριας, η Σ.Ε. ορίζει
δύο ή τρεις εξωτερικούς/ές αξιολογητές/τριες (από την
Ελλάδα ή το εξωτερικό), εγνωσμένης ακαδημαϊκής ή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1190/09.04.2019
ερευνητικής εμπειρίας, στη βαθμίδα του/της Καθηγητή/
τριας ή του/της Αναπληρωτή/τριας Καθηγητή/τριας ή
αντίστοιχων βαθμίδων Ερευνητικών Κέντρων (Ερευνητής Α’ ή Β’ βαθμίδας).
(2) Οι αξιολογητές/τριες καλούνται για επιτόπια επίσκεψη και ενημέρωση στους χώρους του Π.Μ.Σ.. Κατά
τη διάρκεια της επίσκεψης, ο/η Διευθυντής/τρια και οι
Συντονιστές των μαθημάτων είναι υποχρεωμένοι να
παράσχουν όλα τα στοιχεία και τις πληροφορίες που
θα τους ζητηθούν και να είναι παρόντες/ούσες. Επίσης,
οργανώνεται και συνάντηση των αξιολογητών/τριών με
τους/τις φοιτητές/τριες, στην οποία δεν παρευρίσκεται
κανένας/μία διδάσκων/ουσα ή μέλος της διοίκησης του
Π.Μ.Σ.
(3) Οι αξιολογητές/τριες συντάσσουν την Έκθεση Αξιολόγησης και την υποβάλλουν στον Διευθυντή/τρια του
Π.Μ.Σ., ο/η οποίος/α την ανακοινώνει με ανάρτηση στον
ιστοχώρο του Π.Μ.Σ.
Άρθρο 13
Μεταπτυχιακή διπλωματική εργασία
Οι διδάσκοντες/ουσες του Π.Μ.Σ. ανακοινώνουν κατάλογο κατάλληλων θεμάτων, από τα οποία θα επιλέγουν
οι φοιτητές/τριες. Το θέμα της Μεταπτυχιακής Διπλωματικής Εργασίας δηλώνεται από τους/τις φοιτητές/τριες
στη Γραμματεία του Π.Μ.Σ..
Η διπλωματική εργασία θα πρέπει να είναι ερευνητικής φύσεως. Η διπλωματική εργασία θα πρέπει να έχει
κατάλληλη έκταση και βαθμό δυσκολίας ώστε να αποδεικνύεται η σε βάθος γνώση των εννοιών από τους/τις
φοιτητές/τριες. Η Μεταπτυχιακή Διπλωματική Εργασία
εκπονείται στην ελληνική γλώσσα. Υπάρχει η δυνατότητα
συγγραφής της Μεταπτυχιακής Διπλωματικής Εργασίας
στην Αγγλική, έπειτα από δικαιολογημένη αίτηση του/
της μεταπτυχιακού/ής φοιτητή/τριας και αποδοχή από
τον/την επιβλέποντα/ουσα Καθηγητή/τρια.
Για την εκπόνηση Μεταπτυχιακής Διπλωματικής Εργασίας, η Συντονιστική Επιτροπή ύστερα από αίτηση του/
της υποψηφίου/ας, στην οποία αναγράφεται ο προτεινόμενος τίτλος της Μεταπτυχιακής Διπλωματικής Εργασίας,
ο/η προτεινόμενος/η επιβλέπων/ουσα ορίζει τον/την
επιβλέποντα/ουσα αυτής και συγκροτεί Τριμελή Εξεταστική Επιτροπή για την έγκριση της εργασίας, ένα μέλος
της οποίας είναι ο/η επιβλέπων/ουσα. Επιβλέπων/ουσα
της μεταπτυχιακής διπλωματικής εργασίας είναι ένας/
μία από τους/τις διδάσκοντες/ουσες του μεταπτυχιακού
και επικουρείται στο έργο του/της από τα δύο ακόμη
μέλη της Τριμελούς Εξεταστικής Επιτροπής. Τα καθήκοντα του/της επιβλέποντα/ουσας συμπεριλαμβάνουν
την καθοδήγηση και την επίβλεψη της προόδου της
Μεταπτυχιακής Διπλωματικής Εργασίας. Τα μέλη της
Τριμελούς Εξεταστικής Επιτροπής πρέπει να έχουν την
ίδια ή συναφή επιστημονική ειδικότητα με το γνωστικό
αντικείμενο του Π.Μ.Σ.
Για να εγκριθεί η Μεταπτυχιακή Διπλωματική Εργασία, ο/η μεταπτυχιακός/ή φοιτητής/τρια οφείλει να την
υποστηρίξει σε ανοιχτή παρουσίαση και ενώπιον της
Τριμελούς Εξεταστικής Επιτροπής σε ημερομηνία και
τόπο που ορίζεται από τη Σ.Ε.
Οι μεταπτυχιακές διπλωματικές εργασίες, εφόσον
εγκριθούν από την Εξεταστική Επιτροπή, αναρτώνται
υποχρεωτικά στον διαδικτυακό τόπο του Π.Μ.Σ., με ευθύνη της Γραμματείας του Π.Μ.Σ..
Σε εξαιρετικές περιπτώσεις, αν υφίσταται αντικειμενική αδυναμία ή σπουδαίος λόγος, είναι δυνατή η αντι-
κατάσταση του/της επιβλέποντα/ουσας ή μέλους της
Τριμελούς Εξεταστικής Επιτροπής μετά από εισήγηση
της ΣΕ και απόφαση της Συνέλευσης.
Η μέγιστη χρονική διάρκεια εκπόνησης της Μεταπτυχιακής Διπλωματικής Εργασίας είναι ένα έτος από
την ημερομηνία της ανάθεσης, με δυνατότητα παράτασης έξι μηνών, μετά από δικαιολογημένη αίτηση του/
της φοιτητή/τριας και σύμφωνη γνώμη της Τριμελούς
Εξεταστικής Επιτροπής και κατόπιν απόφασης της Σ.Ε.
Αμέσως μετά την ολοκλήρωση της δημόσιας παρουσίασης, η Τριμελής Εξεταστική Επιτροπή διαβιβάζει στη
Γραμματεία του ΠΜΣ το Πρακτικό εξέτασης του φοιτητή
και το βαθμό της μεταπτυχιακής διπλωματικής εργασίας,
με κλίμακα βαθμολογίας από μηδέν (0) έως δέκα (10).
Επιτυχής θεωρείται η εξέταση όταν ο μέσος όρος των
3 μελών της εξεταστικής επιτροπής είναι μεγαλύτερος
ή ίσος του 6.
Δεν είναι δυνατή η αλλαγή του θέματος της μεταπτυχιακής διπλωματικής εργασίας του φοιτητή παρά μόνο με
απόφαση της ΣΕ, μετά από αιτιολογημένη εισήγηση του
επιβλέποντα καθηγητή. Η αλλαγή θέματος μεταπτυχιακής διπλωματικής εργασίας δεν αποτελεί σε καμία περί-
πτωση λόγο για παράταση των παραπάνω προθεσμιών.
Άρθρο 14
Δίπλωμα Μεταπτυχιακών Σπουδών
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από τον σταθμικό μέσο όρο των
μαθημάτων του Π.Μ.Σ. και της Μεταπτυχιακής Διπλωματικής Εργασίας (Μ.Δ.Ε.) (η στάθμιση γίνεται από τις
Πιστωτικές Μονάδες των μαθημάτων και της Μ.Δ.Ε.) και
υπολογίζεται, με ακρίβεια δεύτερου δεκαδικού ψηφίου,
με τον ακόλουθο τρόπο:
O βαθμός κάθε μαθήματος και της Μεταπτυχιακής Διπλωματικής Εργασίας πολλαπλασιάζεται με τον αντίστοι-
χο αριθμό Πιστωτικών Μονάδων (ECTS) και το άθροισμα
των γινομένων διαιρείται με τον ελάχιστο αριθμό Πιστωτικών Μονάδων που απαιτούνται για τη λήψη του Δ.Μ.Σ.
Βαθμός Δ.Μ.Σ. = [άθροισμα γινομένων (βαθμού
κάθε μαθήματος x αντίστοιχα ECTS κάθε μαθήματος) +
(βαθμός μεταπτυχιακής διπλωματικής εργασίας x ECTS)]
/ (σύνολο ECTS)
Η κλίμακα κατανομής των βαθμών για τον χαρακτηρισμό του τίτλου σπουδών είναι: Άριστα (8,50 - 10,00),
Λίαν Καλώς (6,50 - 8,49) και Καλώς (6,00 - 6,49).
Ο τίτλος του Διπλώματος Μεταπτυχιακών Σπουδών
είναι δημόσιο έγγραφο και απονέμεται από το Π.Μ.Σ.
«Επιστήμη Τροφίμων και Διατροφή» και το Τμήμα Γεωπονίας.
Το Δίπλωμα Μεταπτυχιακών Σπουδών εκδίδεται από
τη Γραμματεία του Π.Μ.Σ. σύμφωνα με τις αποφάσεις
της Συγκλήτου του Πανεπιστημίου. Στο Δίπλωμα αναγράφονται: ο τίτλος του Π.Μ.Σ., ο τίτλος του Διπλώματος
Μεταπτυχιακών Σπουδών (Δ.Μ.Σ.) «Επιστήμη Τροφίμων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1190/09.04.2019
και Διατροφή», το Τμήμα Γεωπονίας, το έμβλημα του
Αριστοτέλειου Πανεπιστημίου Θεσσαλονίκης, η χρονολογία περάτωσης των σπουδών, η χρονολογία έκδοσης
του Δ.Μ.Σ., ο αριθμός πρωτοκόλλου αποφοίτησης, τα
στοιχεία του/της μεταπτυχιακού/κης φοιτητή/τριας και
ο χαρακτηρισμός αξιολόγησης «Καλώς», «Λίαν Καλώς»,
«Άριστα».
Στον/την απόφοιτο του Προγράμματος Μεταπτυχιακών Σπουδών μπορεί να χορηγείται, πριν την απονομή
του Διπλώματος, βεβαίωση επιτυχούς παρακολούθησης
και περάτωσης του Προγράμματος.
Στο Δίπλωμα Μεταπτυχιακών Σπουδών επισυνάπτεται
παράρτημα διπλώματος, ως προς το οποίο ισχύουν οι
ρυθμίσεις του άρθρου 15 ν. 3374/2005 και της υπουργική
απόφαση Φ5/89656/Β3/13-8-07 (ΦΕΚ 1466/Β΄).
Άρθρο 15
Λογοκλοπή, αποκλεισμός από εξετάσεις, διαγραφή
1. Η μεταπτυχιακή διπλωματική εργασία καθώς και
κάθε εργασία που κατατίθεται στο πλαίσιο των μαθημάτων πρέπει να αποτελεί έργο του φοιτητή που την
υποβάλλει. Η λογοκλοπή αποτελεί σοβαρό ακαδημαϊκό
παράπτωμα.
2. Λογοκλοπή συνιστά ιδίως η εν όλω ή εν μέρει αντιγραφή έργου άλλου, αυτούσιου ή κατά παράφραση, δη-
μοσιευμένου ή μη, σε έντυπη ή ηλεκτρονική μορφή, χωρίς ακριβή και σαφή αναφορά στην πηγή. Επίσης, μορφή
λογοκλοπής θεωρείται και η κατάθεση εργασίας από
φοιτητή, την οποία έχει συγγράψει ένα άλλο πρόσωπο,
με ή χωρίς αμοιβή.
3. Σε περιπτώσεις διαπιστωμένης λογοκλοπής, η Συνέλευση του Τμήματος Γεωπονίας, μετά από αιτιολογη-
μένη εισήγηση της ΣΕ, αποφασίζει τη διαγραφή του/ης
μεταπτυχιακού/ής φοιτητή/ριας. Σε περίπτωση που διαπιστωθεί η λογοκλοπή μετά τη λήψη του μεταπτυχιακού
διπλώματος, ο τίτλος που έχει απονεμηθεί ανακαλείται
με ειδικά αιτιολογημένη απόφαση της Συνέλευσης του
Τμήματος Γεωπονίας.
4. Ο μεταπτυχιακός φοιτητής που θα καταληφθεί να
αντιγράφει σε γραπτή εξέταση για πρώτη φορά, θα αποκλείεται από την εξέταση του αντίστοιχου μαθήματος
και θα πρέπει να παρακολουθήσει εκ νέου το μάθημα
την επόμενη περίοδο που θα διδαχθεί. Στην περίπτωση
αυτή παρατείνεται αυτοδικαίως η διάρκεια φοίτησης, η
οποία πάντως δεν μπορεί να υπερβεί τα τέσσερα εξάμηνα συνολικά. Η δεύτερη φορά που θα καταληφθεί να
αντιγράφει στη διάρκεια των σπουδών του επιφέρει την
οριστική διαγραφή του από το ΠΜΣ, με απόφαση της
Συνέλευσης του Τμήματος Γεωπονίας.
5. Η Συνέλευση του Τμήματος Γεωπονίας αποφασίζει
επίσης τη διαγραφή του μεταπτυχιακού φοιτητή από το
ΠΜΣ όταν αυτός:
α) έχει υπερβεί τον μέγιστο χρόνο ολοκλήρωσης των
σπουδών του, σύμφωνα με τα οριζόμενα στον παρόντα
Κανονισμό
β) έχει αποτύχει στην εξέταση ενός μαθήματος μετά
και την επαναληπτική εξέταση που προβλέπεται στο
άρθρο 11 παρ. 3 του παρόντος Κανονισμού ή
γ) έχει επιδείξει αξιόποινη ή βαρύτατα προσβλητική
συμπεριφορά έναντι μέλους της επιστημονικής κοινότητας του ΑΠΘ.
Άρθρο 16
Αναγόρευση διπλωματούχων
1. Η Συνέλευση του Τμήματος διαπιστώνει την επιτυχή ολοκλήρωση της φοίτησης και αποφασίζει να απο-
νεμηθεί το Δίπλωμα Μεταπτυχιακών Σπουδών στους
αποφοιτήσαντες.
2. Ο αποφοιτήσας μεταπτυχιακός φοιτητής μπορεί να
λαμβάνει, και πριν από την επίσημη αναγόρευσή του ως
διπλωματούχου, πιστοποιητικό για την επιτυχή αποπεράτωση του κύκλου σπουδών του ΠΜΣ.
Άρθρο 17
Οικονομικά στοιχεία ΠΜΣ
Ο αναλυτικός προϋπολογισμός λειτουργίας κατ΄ έτος
και για πέντε (5) συνεχή έτη, συμπεριλαμβανομένου του
αναλυτικού λειτουργικού κόστους του ΠΜΣ, τις πηγές
χρηματοδότησής του [προϋπολογισμό του Α.Π.Θ., προϋπολογισμό του ΥΠ.Π.Ε.Θ. και Ειδικών Λογαριασμών Κον-
δυλίων Έρευνας (Ε.Λ.Κ.Ε.) του Α.Π.Θ.] και τους εν γένει
πόρους της λειτουργίας του, σύμφωνα με τις διατάξεις
του άρθρου 32 και 37 του ν. 4485/2017 είναι ο αναφερόμενος στο ιδρυτικό του ΠΜΣ ΦΕΚ 4086/Β΄/18-9-2018
και σε τυχόν τροποποιήσεις αυτού.
Δεν προβλέπονται τέλη φοίτησης για τους φοιτητές
του ΠΜΣ.
Άρθρο 18
Υποτροφίες
Το ΠΜΣ παρέχεται στους φοιτητές δωρεάν.
Άρθρο 19
Διοικητική υποστήριξη, υλικοτεχνική υποδομή
1. Διοικητική Υποστήριξη
Η διοικητική και τεχνική υποστήριξη παρέχεται στο
Π.Μ.Σ. από Γραμματέα. Ο/Η Γραμματέας του Π.Μ.Σ.
αναλαμβάνει ως υπεύθυνος/η να διεκπεραιώνει τα τρέχοντα διοικητικά θέματα, που αφορούν στο διδακτικό
προσωπικό, τους/τις φοιτητές/τριες, το πρόγραμμα, τις
επαφές με τις διάφορες υπηρεσίες και τα συνεργαζόμενα
Τμήματα και Ιδρύματα.
Ο/Η Γραμματέας του Π.Μ.Σ θα υποστηριχθεί στο έργο
του/της από μόνιμους/ες διοικητικούς/ές υπαλλήλους ή
υπαλλήλους ΙΔ.Α.Χ. που θα επιληφθούν της διοικητικής
και τεχνικής υποστήριξης της λειτουργίας του Π.Μ.Σ.
(επικοινωνία με φοιτητές/τριες, διδάσκοντες/ουσες,
έγκαιρη διάθεση των εντύπων από την ιστοσελίδα του
Τμήματος, διεκπεραίωση της έντυπης και ηλεκτρονικής
αλληλογραφίας, ενημέρωση για διάφορες υποτροφίες, προετοιμασία των οικονομικών συναλλαγών για
τη λογιστική παρακολούθηση όλων των κονδυλίων
και εξόδων που αναλαμβάνει ο Ειδικός Λογαριασμός
Κονδυλίων Έρευνας (Ε.Λ.Κ.Ε.) του Α.Π.Θ., διαχείριση αιθουσών, απαραίτητου εξοπλισμού, κ.λπ.). Τα καθήκοντα
και οι αρμοδιότητες του προσωπικού στη Γραμματεία
του Π.Μ.Σ. ορίζονται με αποφάσεις του/της Διευθυντή/
ντριας του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1190/09.04.2019
Εξάμηνο
Μαθήματα
Ώρες / ECTS / ανά μάθημα
Ώρες
ECTS
Α΄ ΕΞΑΜΗΝΟ
3 υποχρεωτικά μαθήματα
52 ώρες - 10 ECTS / μάθημα
Β΄ ΕΞΑΜΗΝΟ
2 υποχρεωτικά μαθήματα
39 ώρες - 10 ECTS / μάθημα
1 υποχρεωτικό μάθημα
26 ώρες - 10 ECTS / μάθημα
ΘΕΡΙΝΗ ΠΕΡΙΟΔΟΣ
Μεταπτυχιακή Διπλωματική
Εργασία
Γ΄ ΕΞΑΜΗΝΟ
Μεταπτυχιακή Διπλωματική
Εργασία
Σύνολο
Το Π.Μ.Σ. διαθέτει δικό του πρωτόκολλο εισερχόμενων εξερχόμενων εγγράφων, το οποίο τηρείται με βάση
το ακαδημαϊκό έτος. Την εποπτεία και τον γενικότερο
συντονισμό των μεταπτυχιακών σπουδών σε επίπεδο
Α.Π.Θ. έχει ο/η Αντιπρύτανης/ις Ακαδημαϊκών Υποθέσεων.
2. Υλικοτεχνική Υποδομή
Για τις ανάγκες του Προγράμματος χρησιμοποιείται η υπάρχουσα υλικοτεχνική υποδομή του Τομέα
Επιστήμης και Τεχνολογίας Τροφίμων και εν γένει του
Τμήματος Γεωπονίας του Α.Π.Θ., η οποία είναι ικανοποιητική και βρίσκεται τόσο στο κεντρικό κτίριο όσο
και στο Αγρόκτημα Α.Π.Θ. Η διδασκαλία των μαθημάτων και οι ερευνητικές δραστηριότητες του Π.Μ.Σ. θα
διεξάγονται κατά βάση στις εγκαταστάσεις του Τομέα
Επιστήμης και Τεχνολογίας Τροφίμων, στο Αγρόκτημα
Α.Π.Θ. Στο κτίριο του Τομέα υπάρχουν σύγχρονες αίθουσες διδασκαλίας, εξοπλισμένες με τον απαραίτητο
σύγχρονο οπτικοακουστικό εξοπλισμό για διδασκαλία,
καθώς και νησίδα Η/Υ και χώροι εργαστηρίων. Επίσης,
τα εργαστήρια είναι κατάλληλα εξοπλισμένα με σύγχρονες αναλυτικές συσκευές για τη διεξαγωγή υψηλής
ποιότητας έρευνας.
Για την υλοποίηση των στόχων του Π.Μ.Σ. συμβάλλουν
επίσης:
 Οι βιβλιοθήκες του Α.Π.Θ.
 Οι βιβλιοθήκες, οι νησίδες Η/Υ και οι αίθουσες διδασκαλίας στο Τμήμα Γεωπονίας.
ΜΕΡΟΣ Β΄
Άρθρο 20
Πρόγραμμα Σπουδών
Α. Δομή του Προγράμματος
Το ΠΜΣ είναι εντατικό και η χρονική διάρκεια για την
απονομή του Διπλώματος Μεταπτυχιακών Σπουδών
(Δ.Μ.Σ.) ορίζεται σε τρία (3) ακαδημαϊκά εξάμηνα και
μία θερινή περίοδο.
Αν σε κάποιο μάθημα εμφανιστεί μεγαλύτερος αριθμός φοιτητών, η προτίμηση μεταξύ τους γίνεται με κρι-
τήρια: α) αν εξετάστηκαν στο γνωστικό αντικείμενο του
μαθήματος κατά τις εισαγωγικές εξετάσεις β) το βαθμό
εισαγωγής στο ΠΜΣ. Αν είναι αναγκαίο, η εφαρμογή του
προηγούμενου εδαφίου εξειδικεύεται με απόφαση της
ΣΕ του ΠΜΣ.
Ο παρακάτω Πίνακας παρουσιάζει τις ώρες διδασκαλίας και τις ακαδημαϊκές πιστωτικές μονάδες ανά μάθημα
και στο σύνολο του προγράμματος. Κάθε ECTS αντιστοιχεί σε 28 ώρες φόρτου εργασίας ανά εξάμηνο.
Η δομή του Προγράμματος και ο ορισμός διδασκόντων για το επόμενο ακαδημαϊκό έτος ορίζονται με
απόφαση της Συνέλευσης του Τμήματος ύστερα από
εισήγηση της ΣΕ του ΠΜΣ.
Το σύνολο των πιστωτικών μονάδων (ECTS) που απαιτούνται για την απόκτηση του Διπλώματος Μεταπτυχιακών
Σπουδών (Δ.Μ.Σ.) είναι 105. Η γλώσσα διδασκαλίας του προγράμματος είναι η Ελληνική, ενώ δύνανται να προσφέρονται συνδιδασκαλίες στην αγγλική γλώσσα.
Η Μεταπτυχιακή Διπλωματική Εργασία εκπονείται στην ελληνική γλώσσα. Υπάρχει η δυνατότητα εκπόνησης της
Μεταπτυχιακής Διπλωματικής Εργασίας στην Αγγλική, έπειτα από δικαιολογημένη αίτηση του/της μεταπτυχιακού/
ής φοιτητή/τριας, αποδοχή από τον/ την επιβλέποντα/ουσα Καθηγητή/τρια και έγκριση από τη Συνέλευση του
Τμήματος.
Το αναλυτικό πρόγραμμα μαθημάτων διαμορφώνεται ως εξής:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1190/09.04.2019
Π.Μ.Σ. «Επιστήμη Τροφίμων και Διατροφή»
Α΄ΕΞΑΜΗΝΟ
Τίτλος
μαθήματος
Τύπος
μαθήματος
Ώρες
διδασκαλίας /
εβδομάδα
ECTS
Διδάσκων
(ενδεικτικά)
Μικροβιολογία
Τροφίμων
Υ (υποχρεωτικό)
Κουτσουμανής Κ., Χατζηκαμάρη Μ.
Χημεία Τροφίμων
και Διατροφή
Υ (υποχρεωτικό)
Λαζαρίδου Α., Μιχαηλίδου Α.Μ.,
Μουρτζίνος Ι., Μπιλιαδέρης Κ.
Σχεδιασμός Διεργασιών
Παραγωγής Τροφίμων
Υ (υποχρεωτικό)
Γούλα Α., Κατσανίδης Ε.,
Μοσχάκης Θ., Μπιλιαδέρης Κ.
Σύνολο ECTS Εξαμήνου
Β΄ΕΞΑΜΗΝΟ
Ειδικά Θέματα στην
Επιστήμη Τροφίμων
και
Διατροφή
Υ (υποχρεωτικό)
Γερασόπουλος Δ.,Γούλα Α.,
Κανδύλης Π.,Κατσανίδης Ε.,
Κουτσουμανής Κ., Λαζαρίδου Α.,
Μιχαηλίδου Α.Μ., Μοσχάκης Θ.,
Μουρτζίνος Ι., Μπιλιαδέρης Κ.,
Χατζηκαμάρη Μ.
Σεμινάρια στην Επιστήμη
Τροφίμων και Διατροφή
Υ (υποχρεωτικό)
Γερασόπουλος Δ., Γούλα Α.,
Κανδύλης Π., Κατσανίδης Ε.,
Κουτσουμανής Κ., Λαζαρίδου Α.,
Μιχαηλίδου Α.Μ., Μοσχάκης Θ.,
Μουρτζίνος Ι., Μπιλιαδέρης Κ.,
Χατζηκαμάρη Μ.
Ερευνητική Προσέγγιση
του Θέματος της
Μεταπτυχιακής
Διπλωματικής Εργασίας
Υ (υποχρεωτικό)
Γερασόπουλος Δ., Γούλα Α.,
Κανδύλης Π., Κατσανίδης Ε.,
Κουτσουμανής Κ., Λαζαρίδου Α.,
Μιχαηλίδου Α.Μ., Μοσχάκης Θ.,
Μουρτζίνος Ι., Μπιλιαδέρης Κ.,
Χατζηκαμάρη Μ.
Σύνολο ECTS Εξαμήνου
ΘΕΡΙΝΗ ΠΕΡΙΟΔΟΣ
Μεταπτυχιακή
Διπλωματική Εργασία
Υ (υποχρεωτικό)
Γερασόπουλος Δ., Γούλα Α.,
Κανδύλης Π., Κατσανίδης Ε.,
Κουτσουμανής Κ., Λαζαρίδου Α.,
Μιχαηλίδου Α.Μ., Μοσχάκης Θ.,
Μουρτζίνος Ι., Μπιλιαδέρης Κ.
Σύνολο ECTS Θερινής Περιόδου
Γ΄ΕΞΑΜΗΝΟ
Τίτλος
μαθήματος
Τύπος
μαθήματος
Ώρες
διδασκαλίας /
εβδομάδα
ECTS
Μεταπτυχιακή
Διπλωματική Εργασία
Υ (υποχρεωτικό)
Γερασόπουλος Δ., Γούλα Α.,
Κανδύλης Π., Κατσανίδης Ε.,
Κουτσουμανής Κ., Λαζαρίδου Α.,
Μιχαηλίδου Α.Μ., Μοσχάκης Θ.,
Μουρτζίνος Ι., Μπιλιαδέρης Κ.
Σύνολο ECTS Εξαμήνου
Σύνολο ECTS Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1190/09.04.2019
Β. Περιγραφή των μαθημάτων
Το Μάρτιο κάθε δεύτερου ακαδημαϊκού έτους η ΣΕ
του ΠΜΣ ανακοινώνει στην ιστοσελίδα του ΠΜΣ και του
Τμήματος τις ειδικότερες θεματικές των μαθημάτων του
ΠΜΣ που πρόκειται να διδαχθούν σε κάθε κατεύθυνση
κατά τα τέσσερα επόμενα ακαδημαϊκά εξάμηνα. Αν το
επιβάλλουν σοβαροί λόγοι, είναι δυνατό οι ειδικότερες
θεματικές για ένα ή περισσότερα μαθήματα ανά κατεύθυνση να αλλάξουν, με αντίστοιχη ανακοίνωση της ΣΕ
το Μάρτιο του προηγούμενου ακαδημαϊκού έτους από
εκείνο κατά το οποίο θα διδαχτεί η θεματική.
ΥΠΟΧΡΕΩΤΙΚΑ ΜΑΘΗΜΑΤΑ
Α΄ ΕΞΑΜΗΝΟ
1. ΜΙΚΡΟΒΙΟΛΟΓΙΑ ΤΡΟΦΙΜΩΝ: Το μάθημα επικεντρώνεται στη μελέτη και κατανόηση των αρχών της
Ποσοτικής Μικροβιολογίας (Quantitative/Predictive
Microbiology) και του Προσδιορισμού Μικροβιακής
Επικινδυνότητας (Microbial Risk Assessment). Το πρώτο
μέρος του μαθήματος βασίζεται στην ανάπτυξη δεξιοτήτων για την δημιουργία και εφαρμογή εργαλείων Πο-
σοτικής Μικροβιολογίας (μαθηματικών μοντέλων) με τη
χρήση Η/Υ. Συγκεκριμένα οι φοιτητές εκπαιδεύνται στη
μεθοδολογία ανάπτυξης μαθηματικών μοντέλων πρόβλεψης της συμπερφοράςαλλοιογόνων και παθογόνων
μικροοργανισμών καθώς και τη χρήση των σχετικών διαθέσιμων λογισμικών. Στη συνέχεια, η παραπάνω γνώση
χρησιμοποιείται για την λύση προβλημάτων που απαντώνται στην Βιομηχανία Τροφίμων σχετικά με την ανάπτυξη
νέων προϊόντων, τον καθορισμό της διάρκειας ζωής των
τροφίμων, τον έλεγχο της συμφωνίας με τη νομοθεσία
και τον καθορισμό κρίσιμων ορίων σε συστήματα HACCP
με εφαρμοργή τόσο αιτιοκρατικών όσο και στοχαστικών
προσεγγίσεων. Το δεύτερο μέρος του μαθήματος εστιάζεται στης αρχές της ανάλυσης επικινδυνότητας και πε-
ριλαμβάνει την λεπτομερή περιγραφή της μεθοδολογίας
του προσδιορισμού επικδυνότητας ως βασικού εργαλείου διαχείρισης της ασφάλειας των τροφίμων.
2. ΧΗΜΕΙΑ ΤΡΟΦΙΜΩΝ ΚΑΙ ΔΙΑΤΡΟΦΗ: Δομή, απομόνωση, κλασμάτωση και ανάλυση υδατανθράκων. Υδα-
τάνθρακες σε υδατικό περιβάλλον και σαν λειτουργικά
συστατικά των τροφίμων - εξάρτηση δομής/διαμόρφωσης και λειτουργικών ιδιοτήτων. Τροποποίηση υδαταν-
θράκων με χημικές, φυσικές και ενζυμικές μεθόδους.
Διαιτητικές ίνες, άμυλο, πηκτίνες, φυτικά κόμμεα, υδροκολλοειδή μικροβιακής προέλευσης και από θαλάσσια
άλγη. Ο ρόλος των υδανθράκων στη διατροφή. Δομή,
απομόνωση - καθαρισμός, ανάλυση, χημικές και φυσικοχημικές ιδιότητες πρωτεϊνών. Λειτουργικές ιδιότητες
πρωτεϊνών και εξάρτηση από δομή/διαμόρφωση. Οι
πρωτεΐνες στην ανθρώπινη διατροφή. Βιολογική δράση πρωτεϊνών. Πορείες μεταβολισμού αμινοξέων. Δομή
και ιδιότητες λιπαρών ουσιών. Λιπόλυση, αυτοξείδωση,
σύνθεση και τροποποίηση λιπών με χημικές και ενζυμικές μεθόδους. Υποκατάστατα λίπους (χημεία, ιδιότητες
και λειτουργική συμπεριφορά). Οι λιπαρές ύλες στη διατροφή του ανθρώπου.
3. ΣΧΕΔΙΑΣΜΟΣ ΔΙΕΡΓΑΣΙΩΝ ΠΑΡΑΓΩΓΗΣ ΤΡΟΦΙΜΩΝ:
Το μάθημα επικεντρώνεται σε βασικές διεργασίες επεξεργασίας τροφίμων, καθώς και στην ένταξή τους σε μία
γραμμή παραγωγής. Αναλυτικότερα, οι φοιτητές εξοικειώνονται με τη φύση και τη λειτουργικότητα των συστα-
τικών των τροφίμων, τις βασικές διεργασίες μεταφοράς
μάζας, ορμής και ενέργειας, με τον καθορισμό λειτουργικών παραμέτρων διεργασιών επεξεργασίας τροφίμων,
την ανάπτυξη και χρήση διαγραμμάτων ροής παραγωγικής διαδικασίας, την εφαρμογή ισοζυγίων μάζας και
ενέργειας σε διεργασίες και παραγωγικές διαδικασίες,
τη διαστασιολόγηση του απαιτούμενου εξοπλισμού
παραγωγικής διαδικασίας, την επίδραση των διεργασιών επεξεργασίας τροφίμων στα συστατικά τους και τον
σχεδιασμό συσκευασίας τροφίμων. Ακολούθως, όλα τα
παραπάνω εφαρμόζονται σε μελέτη περίπτωσης παραγωγής ενός νέου τροφίμου.
ΥΠΟΧΡΕΩΤΙΚΑ ΜΑΘΗΜΑΤΑ
Β΄ ΕΞΑΜΗΝΟ
4. ΕΙΔΙΚΑ ΘΕΜΑΤΑ ΣΤΗΝ ΕΠΙΣΤΗΜΗ ΤΡΟΦΙΜΩΝ ΚΑΙ
ΔΙΑΤΡΟΦΗ: Ο κάθε φοιτητής/-τρια σε συνεργασία με
τον επιβλέποντα καθηγητή θα αναλαμβάνει την εις βάθος διερεύνηση επιστημονικών θεμάτων που άπτονται
της Επιστήμης Τροφίμων και Διατροφής, αξιοποιώντας
σύγχρονα εργαλεία τεχνολογιών πληροφορικής. Σε κάθε
φοιτητή/-τρια θα ανατίθεται διαφορετικό θέμα, συμπληρωματικό με το επιστημονικό υπόβαθρο του φοιτητή
και ανάλογα με τα ερευνητικά του ενδιαφέροντα. Με
την επιτυχή ολοκλήρωση του μαθήματος, οι φοιτητές
θα μπορούν να διεξάγουν βιβλιογραφική έρευνα και διερεύνηση επιστημονικών θεμάτων σε βάθος, αξιοποιώ-
ντας σύγχρονα εργαλεία τεχνολογιών πληροφορικής. Θα
αποκτήσουν δεξιότητες στη συγγραφή επιστημονικών
κειμένων και εις βάθος γνώσεις στο επιμέρους θέμα που
θα κληθούν να μελετήσουν.
5. ΣΕΜΙΝΑΡΙΑ ΣΤΗΝ ΕΠΙΣΤΗΜΗ ΤΡΟΦΙΜΩΝ ΚΑΙ ΔΙΑΤΡΟΦΗ: Ο/ημεταπτυχιακός/κή φοιτητής/-τρια με την κα-
θοδήγηση του/της επιβλέποντα/ούσας καθηγητή/τριας
αναλαμβάνει να παρουσιάσει στους άλλους μεταπτυχιακούς/κές φοιτητές/-τριες, καθώς και στους καθηγητές/-
τριες που συμμετέχουν στο μεταπτυχιακό πρόγραμμα
σπουδών, ένα θέμα που άπτεται στα ερευνητικά ενδιαφέροντα του/της επιβλέποντα/ούσας καθηγητή/τριας.
Η παρουσίαση περιλαμβάνει θεωρητικό μέρος, πειραματική μεθοδολογία (τεχνικές και εξοπλισμός). Μετά
την ολοκλήρωση ακολουθεί συζήτηση με στόχο την
κατανόηση του θέματος από όλες/όλους του φοιτητές/
φοιτήτριες του μεταπτυχιακού προγράμματος σπουδών.
6. ΕΡΕΥΝΗΤΙΚΗ ΠΡΟΣΕΓΓΙΣΗ ΤΟΥ ΘΕΜΑΤΟΣ ΤΗΣ ΜΕΤΑΠΤΥΧΙΑΚΗΣ ΔΙΑΤΡΙΒΗΣ: Ο/η μεταπτυχιακός/κή φοι-
τητής/-τρια με την καθοδήγηση του/της επιβλέποντα/
ούσας καθηγητή/τριας εξετάζει αναλυτικά το θέμα της
μεταπτυχιακής του διατριβής όσον αφορά τη βιβλιογραφική ανασκόπηση, τον πειραματικό σχεδιασμό, τη
μεθοδολογία που θα ακολουθηθεί και τα αναμενόμενα
αποτελέσματα. Ο/η φοιτητής/-τρια αναλαμβάνει διαφορετικό θέμα ανάλογα με την ερευνητική δραστηριότητα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1190/09.04.2019
του/της επιβλέποντα/ουσας Καθηγητή/τριας. Μετά την
ολοκλήρωση του μαθήματος, οι φοιτητές/τριες μπορούν
να πραγματοποιούν βιβλιογραφική ανασκόπηση, συγγραφή μιας επιστημονικής μελέτης, πειραματικό σχε-
διασμό και εύρεση κατάλληλης μεθοδολογίας για την
πραγματοποίηση μιας ερευνητικής μελέτης.
Άρθρο 21
Μεταβατικές ρυθμίσεις
Όσα θέματα δεν ρυθμίζονται στην παρούσα απόφαση,
θα ρυθμίζονται από τα αρμόδια όργανα σύμφωνα με την
ισχύουσα νομοθεσία.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 26 Μαρτίου 2019
Ο Πρύτανης
ΠΕΡΙΚΛΗΣ ΜΗΤΚΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1190/09.04.2019
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα
(ν. 3469/2006/Α΄ 131 και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
r Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
r Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
r Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
r Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20190201190.pdf | Tokens: 46188]